
1. SZÁMÚ MELLÉKLET
Az óvodapedagógusok önértékelésének elvárás rendje
Pedagógus önértékelés
	1. Pedagógiai módszertani felkészültség

	Önértékelési szempontok
	Általános elvárás
	Intézményünk elvárásai

	Milyen a módszertani felkészültsége?

Milyen módszereket alkalmaz a nevelés folyamatában és a gyermeki tevékenységekben?
	· A módszereket az aktuális tevékenységi forma sajátosságainak, céljainak és a gyermekek fejlettségének megfelelően alkalmazza.
· Különböző problémahelyzet biztosításával elősegíti a problémamegoldó, önálló gondolkodás fejlődését.

· Használja a modern információfeldolgozási eszközöket, példát mutat az infokommunikációs eszközök óvodában indokolt alkalmazására.
· Az alkalmazott pedagógiai módszerek a kompetenciafejlesztést támogatják.
	Óvodapedagógusaink a nevelés folyamatában és a gyermeki tevékenységekben változatos, a gyermekek fejlettségi szintjének megfelelő módszereket alkalmaznak, amelyek segítik az aktuális tevékenységi forma sajátosságainak, céljainak megvalósulását.

A gyermekek kíváncsiságára, érdeklődésére épülő megfigyeléseket, tevékenységeket terveznek, problémahelyzeteket teremtenek, amelyek elősegítik a gyermekek problémamegoldó, önálló gondolkodásának fejlődését.

A tevékenységek során, amennyiben az adott téma megkívánja, használják a modern információfeldolgozási eszközöket, példát mutatnak az infokommunikációs eszközök indokolt óvodai alkalmazására.

A pedagógiai módszereket a kulcskompetenciák ismeretében úgy alkalmazzák, hogy azok a gyermekek fejlődését támogassák, elősegítsék.

	Ismeri és alkalmazza-e a gyermekközösségnek, különleges bánásmódot igénylőknek megfelelő változatos módszereket?
	· Felméri a gyermekek értelmi, érzelmi, szociális, és erkölcsi állapotát. Hatékony gyermek megismerési technikákat alkalmaz.

· Megfelelő módon és formában differenciál.

· Az elméleti ismeretek mellett a tanultak gyakorlati alkalmazását is lehetővé teszi.

· Alkalmazza a gyermekcsoportnak, különleges bánásmódot igénylőknek megfelelő, változatos módszereket.
· A pedagógus az életkori sajátosságok figyelembe vételével választja meg a foglalkozáson alkalmazott módszereket.
	Az óvodapedagógusaink kiemelt feladata, hogy hatékony megismerési technikák alkalmazásával felmérjék a gyermekek értelmi, érzelmi és erkölcsi állapotát. Az eredmények tükrében, egyéni fejlesztési terv alapján fejlesszék a gyermekek képességeit, készségeit. Az eredményeket a Gyermek fejlődését nyomon követő dokumentumban, illetve a Gyermektükörben rögzítsék, egyéni tájékoztatások során beszéljék meg a szülővel a gyermek aktuális állapotát.
Az óvodáskorú gyermekek kompetenciáinak, képességeinek fejlesztését, tapasztalataiknak bővítését, rendszerezését a differenciálás módszereivel, formáival valósítsák meg. 

Változatos tevékenységek szervezésével biztosítsák a gyermekek számára az ismeretek gyakorlati alkalmazását, ezekben a folyamatokban érvényesítsék a gyermekcsoport, a gyermekek, a kiemelt figyelmet igénylő gyermekek életkori és egyéni sajátosságainak megfelelő módszereket.

	Hogyan értékeli az alkalmazott módszerek beválást?

Hogyan használja fel a megfigyelési, mérési és értékelési eredményeket saját pedagógiai gyakorlatában?


	· Felhasználja a mérési és értékelési eredményeket saját pedagógiai gyakorlatában

· Pedagógiai munkájában nyomon követhető PDCA – ciklus.

· Alkalmazott módszerei a tanítás- tanulás eredményességét segítik.

	Óvodapedagógusaink az általuk alkalmazott módszerek hatékonyságát folyamatosan felülvizsgálják, a mérési és értékelési eredményeket felhasználják, beépítik a pedagógiai gyakorlatukba.

Tervező munkájukban, a megvalósítás és ellenőrzés folyamatában nyomon követhető a PDCA ciklus, melynek eredménye a feltárt hibák, hiányosságok újra gondolása, tervezése, megvalósítása.
Ebben a folyamatban olyan módszereket alkalmaznak, amelyek hatékonyan támogatják a tanítás-tanulás eredményességét.

	Hogyan mennyire illeszkednek az általa alkalmazott módszerek a gyermekközösséghez, ill. a képességfejlesztési területekhez?
	· A rendelkezésre álló tanulási képességfejlesztési segédanyagokat, eszközöket, digitális anyagokat és eszközöket is ismeri, kritikusan, céljainak megfelelően használja.

· Fogalom használata pontos, a 3-7 éves korosztály fejlettségéhez igazodó, példa értékű.

· Pedagógiai munkája során képes építeni a tanulók előzetes, más forrásokból szerzett tudására.


	Óvodapedagógusaink ismerik az IKT. eszközök óvodai alkalmazásának lehetőségeit, céljaiknak megfelelően alkalmazzák a tanulást segítő digitális segédanyagokat. 

Ismerik az elérhető web oldalakat, online közösségeket, ahonnan ismereteiket bővíthetik. 
Óvónőink beszéde példaértékű, tiszta, érthető, fogalomhasználatuk pontos, a gyermekek fejlettségéhez alkalmazkodó. 

Meggyőződnek arról, hogy a beszédértés milyen szinten valósul meg a gyermekeknél, szükség szerint képesek változtatni kommunikációjukon.

Folyamatosan tájékozódnak a gyermekek aktuális tudásszintjéről, pedagógiai munkájukba képesek beépíteni a más forrásokból szerzett ismereteket.


Pedagógus önértékelés
	2. Pedagógiai folyamatok, tevékenységek tervezése, és a megvalósulásukhoz szükséges önreflexiók

	Önértékelési szempontok
	Általános elvárások
	Intézményünk elvárásai

	Milyen a pedagógiai tervező munkája: tervezési dokumentumok, módszerek, nyomon követhetőség, megvalósíthatóság, realitás?
	· Pedagógiai munkáját az intézmény programjának megfelelően hosszabb- rövidebb időszakokra tagolva / éves ütemterv/ tanulási tanítási egységekre/ tematikus terv, projekt terv/ és tevékenységekre bontva tervezi meg.

· Komplex módon veszi figyelembe a pedagógiai folyamat minden lényeges elemét/ tartalom, előzetes tudás, motiváltság, életkori sajátosságok, nevelési környezet lehetőségei, korlátok/

· Tudatosan tervezi a tevékenység céljainak megfelelő módszereket, eszközöket, szervezési módokat. 

· Többféle módszertani megoldásban gondolkodik, az adott helyzetnek megfelelően rugalmasan alkalmazza módszereit.

	Óvodapedagógusaink a Pedagógiai Programban és annak mellékletében foglaltak szerint, a gyermekcsoportok életkori sajátosságainak megfelelően tervezik meg pedagógiai munkájukat. Tervezésüket az egymásra épülés és a komplexitás jellemzi. 

A tervek elkészítésénél figyelembe veszik a helyi adottságokat, a gyermekek előzetes tudását, a megismerési tartalmak motivációs lehetőségeit. Ügyelnek arra, hogy a betervezett tevékenységek megvalósíthatóak legyenek, képesek azokon szükség szerint változtatni.

Terveikben megjelenek a célok, feladatok megvalósításához szükséges módszerek, eszközök, megtervezik a hatékony megvalósításhoz szükséges szervezési módokat.

Egy-egy téma feldolgozását többféle megközelítésből tervezik, rugalmasan alkalmazzák az adott helyzetnek megfelelően.

	Hogyan viszonyul egymáshoz a tervezés és a megvalósítás?
	· A gyermeki tevékenységet, foglalkozásokat a céloknak megfelelően logikusan építi fel.

· A gyermeki tevékenykedtetést a cselekvésbe ágyazott tanulási folyamatot tartja szem előtt.

· Tudatosan törekszik a gyermekek motiválására, aktivizálására.

· Pedagógiai terveit a megvalósítás eredményességének függvényében felülvizsgálja.
	A gyermekek tevékenységeit a Pedagógiai Programban meghatározott elvek és eljárások alapján logikusan tervezik és valósítják meg, szem előtt tartva a gyermekek, a gyermekcsoport aktuális állapotát.

Óvodapedagógusaink a tanulási folyamat során elsődlegesnek tartják a játékot, a játékosságot, a cselekvésbe ágyazott megismerő tevékenységeket helyezik előtérbe.

Óvodapedagógusaink tudatosan törekszenek a gyermeki aktivitás, motiváltság, kíváncsiság ébrentartására és kielégítésére, a kreativitás előtérbe helyezésére, és a kompetenciaérzés kialakítására, fenntartására.
Képesek az önreflexióra, eredményeiket felhasználják további munkájukban, eredménytelenség esetén képesek újratervezni feladataikat.

	A tervezés során hogyan érvényesíti az ÓNOAP nevelési céljait, hogyan határoz meg pedagógiai célokat, fejlesztendő kompetenciákat?


	· Pedagógiai céljai összhangban állnak az ONOAP és a PP. célrendszerével.
	Óvodapedagógusaink pedagógiai céljai összhangban állnak az Óvodai Nevelés Országos Alapprogramjával és az intézmény Pedagógiai Programjának célrendszerével, amely a tervezés, szervezés, megvalósítás folyamatában valósul meg.

	Hogyan épít tervező munkája során a gyermekek előzetes neveltségi szintjére, tudására és a gyermekcsoport jellemzőire?
	· Az óvodában alkalmazható digitális eszközöket célszerűen használja.

· Alkalmazza a szociális tanulásban rejlő lehetőségeket.

· Lehetővé teszi a helyes viselkedési normák, a mintaként szolgáló cselekvések, a kommunikáció, együttműködés megismerését. 

· Alkalmazza a differenciálás elvét.
	A mai kor követelményeinek megfelelően óvodapedagógusaink ismerik és célszerűen használják az óvodában alkalmazható digitális eszközöket (CD-lejátszó, projektor, fényképezőgép, számítógép). 
A megismerési folyamatokban olyan csoportszervezési módokat alkalmaznak, amelyek lehetővé teszik az egymástól való tanulást.
A gyermekekkel közösen kialakítják a csoport szokás és szabályrendszerét, amelyek magukban foglalják a helyes viselkedési normákat, a mintaként szolgáló cselekvéseket, az elfogadható kommunikáció és együttműködés lehetőségeit. 

A gyermekek egyéni képességeihez alkalmazkodik a tervezés és a megvalósítás során, pedagógiai munkájában alkalmazza a differenciálás elvét.

	3. A tanulás támogatása

	Önértékelési szempontok
	Általános elvárások
	Intézményünk elvárásai

	Mennyire tudatosan, az adott helyzetnek mennyire megfelelően választja meg és alkalmazza a nevelési tanulásszervezési eljárásokat?
	· Figyelembe veszi a gyermekek aktuális fizikai és érzelmi állapotát, ehhez igazítja a tevékenységek tempóját, időtartamát, módszereit. 

· Szükség esetén rugalmasan változtat előzetes tervein.


	Óvodapedagógusaink figyelembe veszik a gyermekek aktuális fizikai és érzelmi állapotát, ehhez igazítják a tevékenységek tempóját, időtartamát, módszereit. 

Szükség esetén rugalmasan változtatnak előzetes terveinken.



	Hogyan motiválja a gyermekeket? Hogyan kelti fel az érdeklődésüket, és hogyan köti le, tartja fenn figyelmüket?
	· Épít a gyermekek szükségleteire, kíváncsiságára, igyekszik fenntartani érdeklődésüket.
	Változatos, a gyermekek érdeklődésének megfelelő tevékenységeket biztosítanak, folyamatos motivációval tartják fenn a gyermekek figyelmét.

	Hogyan fejleszti a gyermekek gondolkodási probléma megoldási és együttműködési képességét.
	· Felismeri a gyermekek tanulási, magatartási problémáit, szükség esetén megfelelő szakmai segítséget kínál számukra.

· Kihasználja a tevékenységekben rejlő lehetőségeket, a megismerő funkciók és önálló felfedezés gyakorlására.
	Felismerik a nehezen szocializálható, lassabban fejlődő, alacsonyabb fejlettségi szinten álló, érzékszervi vagy mozgássérült, hátrányos helyzetű, halmozottan hátrányos helyzetű, az elhanyagolt, valamint a kiemelkedő képességű gyerekeket, egyéni fejlesztési terv alapján segítik előmenetelüket. Szükség esetén szakember bevonásával történik a gyermek fejlesztése.

A komplex témafeldolgozások, megismerési folyamatok, tevékenységek során tapasztalatszerzésen alapuló ismeret elsajátítást alkalmaznak, amelyek élményt, rácsodálkozást biztosítanak a gyermeknek. 



	· Milyen ismeretszerzési, tanulási teret, környezetet hoz létre, az ismeretszerzési, tanulási folyamathoz?
	· Pozitív visszajelzésekre épülő, bizalommal teli légkört alakít ki, ahol minden gyermek hibázhat, mindenkinek lehetősége van a javításra, próbálkozásra.

· Az elmélyült tevékenységekhez nyugodt légkört és környezetet teremt. A párhuzamosan végezhető tevékenységekhez biztosítja a megfelelő eszközöket és a szabad választás lehetőségét.
	Óvónőink az óvodai élet során pozitív visszajelzésekre épülő, bizalommal teli légkört alakítanak ki, ahol minden gyermek hibázhat, mindenkinek lehetősége van a javításra, próbálkozásra. Értékeléseik személyre szabottak, a konkrét tevékenységet jelzik vissza, pozitív megerősítéseket alkalmaznak, amivel elősegítik a pozitív önértékelés kialakulását. Bátorító nevelést alkalmaznak.

Gondoskodnak a gyermeki közösségben végezhető sokszínű- az életkornak és fejlettségnek megfelelő, párhuzamosan végezhető tevékenységekről, - a játék elsődlegességének figyelembe vételével -, e tevékenységeken keresztül az életkorhoz és a gyermek egyéni képességeihez igazodó műveltségtartalmak közvetítéséről, a gyermek egészséges fejlődéséhez és fejlesztéséhez szükséges személyi, tárgyi környezetről.

	Hogyan alkalmazza a tanulási folyamatban az információ kommunikációs technikára épülő eszközöket, a digitális tananyagokat? Hogyan sikerül a helyes arányt kialakítania a hagyományos és az információ- kommunikációs technológiák között?
	· A gyermekekben igyekszik felkelteni és fenntartani az önálló tapasztalatszerzés megismerés igényét, a próbálkozás örömét. Ennek érdekében használja az IKT eszközöket is.

· Az önálló tapasztalatszerzéshez az életkornak és a gyermekek egyéni képességeinek megfelelő eszközöket biztosít. 
	Az óvodapedagógusaink feladata, hogy a próbálkozás örömét, az önálló tapasztalatszerzés és megismerés igényét felkeltsék, fenntartsák a megfelelően alkalmazott módszerek és eszközök mellett az IKT eszközök használatával is.

Az óvoda eszközeit tudatosan, célirányosan használják, szükség szerint maguk is képesek eszközöket létrehozni, alkalmazni az önálló tapasztalatszerzés megsegítésére.


Pedagógus önértékelés
	4. A gyermekek személyiségének fejlesztése, az egyéni bánásmód érvényesülése a halmozottan hátrányos helyzetű, sajátos nevelési igényű, vagy beilleszkedési, tanulási, magatartási nehézséggel küzdő gyermekek fejlesztéséhez szükséges módszertani felkészültség.

	Önértékelési szempontok
	Általános elvárások
	Intézményünk elvárásai

	Hogyan méri fel a gyermekek értelmi, érzelmi, szociális és erkölcsi állapotát?

Milyen hatékony gyermeki megismerési technikákat alkalmaz?
	· A gyermekek személyiségének sajátosságait megfelelő módszerekkel, sokoldalúan elsősorban a játékukon keresztül tárja fel.


	Óvodapedagógusaink az óvodába lépés pillanatától megfigyelik a gyermekek személyiségének sajátosságait, különböző módszerekkel, hatékony megismerési technikákkal, legfőképpen a játéktevékenység során mérik fel a gyermekek aktuális értelmi, érzelmi, szociális és erkölcsi állapotát.

	Hogyan jelenik meg az egyéni fejlesztés a személyiségfejlesztés a tervezésben és a pedagógiai munkájában (egyéni képességek, adottságok, fejlődési ütem, szociokulturális háttér).
	· Munkájában a tanulási folyamatot a nevelés szerves részeként kezeli.

· A gyermekek személyiségét nem statikusan, hanem önmagukhoz viszonyított fejlődésében szemléli.

· A gyermekek teljes személyiség fejlesztésére autonómiájuk kibontakoztatására törekszik.

· Felismeri a gyermekek személyiségfejlődésének nehézségeit és képes számukra segítséget nyújtani, esetlegesen a megfelelő szakembertől segítséget kérni.

· Reálisan és szakszerűen elemzi és értékeli saját gyakorlatában az egyéni bánásmód megvalósulását.
	A tanulási folyamatot óvónőink a nevelési folyamat részeként kezelik, ennek értelmében az nem szűkül le az ismeretszerzésre, az egész óvodai nap folyamán adódó helyzetekben az óvodapedagógus által kezdeményezett tevékenységi formákban, szervezeti és időkeretekben valósul meg.
Óvodapedagógusaink kiemelt feladata, hogy elősegítsék az óvodások sokoldalú, harmonikus fejlődését, a gyermeki személyiség kibontakoztatását, a hátrányok csökkentését, az életkori és egyéni sajátosságok valamint az eltérő fejlődési ütem figyelembe vételével (ideértve a kiemelt figyelmet igénylő gyermekek ellátását is).
Az óvodapedagógusok a gyermekek napi tevékenységének megfigyelése során felismerik személyiségfejlődésük nehézségeit, képesek számukra hatékony segítséget nyújtani, amennyiben szükséges szakember bevonásával történik a gyermekek fejlesztése. Az egyéni bánásmód megvalósulását reálisan, szakszerűen értékelik, tapasztalataikat beépítik a további fejlesztő munkájukba.

	Milyen módon differenciál, hogyan alkalmazza az adaptív oktatás gyakorlatát.
	· Csoportos tevékenységek esetén is figyel az egyéni szükségletekre és a gyermekek egyéni igényeinek megfelelő, módszerek, eljárások alkalmazására.

· A gyermekek hibáit, tévesztéseit, mint a tanulási fejlődési folyamat részét kezeli, az egyéni megértést elősegítő, módon reagál rájuk.
	Óvodapedagógusaink a csoportosan, párhuzamosan is végezhető, differenciált tevékenységek megvalósítása közben is figyelnek a gyermekek egyéni szükségleteire, olyan módszereket, eljárásokat alkalmaznak, amelyek kielégítik a gyermekek egyéni igényeit. A gyermekek hibáit, tévesztéseit, mint a tanulási, fejlődési folyamat részét kezelik, az egyéni megértést elősegítő módon reagálnak rájuk.
Alkalmazzák a bátorító nevelés elveit.

	Milyen terv alapján, hogyan foglalkozik a kiemelt figyelmet igénylő gyermekekkel, ezen belül az SNI, a BTMN, a tehetséges, a HH. és HHH. gyermekekkel. 
	· Különleges bánásmódot igénylő gyermek, vagy gyermekcsoport számára hosszabb fejlesztési tervet dolgoz ki, és ezeket hatékonyan meg is valósítja.

· Az általános pedagógiai célrendszer figyelembevételével határozza meg az egyéni szükségletekhez igazodó fejlesztési célokat.
	Az óvodapedagógusok a Pedagógiai Program mellékletében található ütemezés szerint, egyéni fejlesztési terv alapján valósítják meg a gyermekek, a kiemelt figyelmet igénylő gyermekek fejlesztését. A fejlesztési terv eredményeit felülvizsgálják, írásban rögzítik. A gyermekek aktuális fejlettségi állapotáról a törvényben meghatározott gyakorisággal tájékoztatják a szülőket.

Az általános pedagógiai célrendszernek megfelelően egyéni fejlesztési célokat határoznak meg, amelyek igazodnak az adott gyermek képességszintjéhez.

	5. A gyermekcsoportok, közösségek alakulásának segítése, fejlesztése esélyteremtés nyitottság a különböző társadalmi – kulturális sokféleségre, integrációs tevékenység.

	Önértékelési szempontok
	Általános elvárások
	Intézményünk elvárásai

	Milyen módszereket, eszközöket alkalmaz a közösség, belső struktúrájának a feltárására?
	· Tudatosan alkalmazza a közösség fejlesztés változatos módszereit, a játék és más élmény gazdag tevékenység program során.
	Óvodapedagógusaink az óvodai élet egészében élményekben gazdag, változatos tevékenységeket biztosítanak a gyermek számára, amelyek a közösségfejlesztésre is pozitív hatást gyakorolnak. A szociometriai mérések eredményeit tudatosan használják a közösség belső struktúrájának alakítására.



	Hogyan képes olyan nevelési, ismeretszerzési tanulási környezet kialakítására, amelyben a gyermekek értékesnek, elfogadottnak érezhetik magukat, amelyben megtanulják tisztelni, elfogadni a különböző kulturális közegből, a különböző társadalmi rétegekből jött társaikat, a különleges bánásmódot igénylő és  HH helyzetű gyermekeket is?
	· Az egész nap folyamán harmóniát, érzelmi biztonságot, elfogadó légkört teremt.

· A gyermekeket egymás elfogadására az egyéni sajátosságok tiszteletben tartására neveli.

· Munkájában figyelembe veszi a gyermekek és a gyermekközösségek eltérő kulturális, ill. társadalmi hátteréből adódó sajátosságait.

· A napi tevékenységekben, játékban időt, lehetőséget biztosít a beszélgetésekre, kezdeményezően példát mutat az interaktív kommunikációra. Az egymásra figyelést, a másik fél mondanivalójának meghallgatását gyakoroltatja a gyermekekkel. 

· Értékközvetítő tevékenysége tudatos, együttműködés altruizmus, nyitottság, társadalmi érzékenység, más kultúrák elfogadása jellemzi.
	Az óvónők a Pedagógiai Program céljainak, feladatainak tükrében harmonikus, szeretetteljes, érzelmi biztonságot nyújtó légkört teremtenek az óvodai élet megszervezése során. 

Személyes példaadással a gyermekeket egymás tiszteletére, megbecsülésére nevelik.

Minden gyermeket előítéletek nélkül fogadnak el, tiszteletben tartják a gyermekek eltérő kultúráját, társadalmi hátteréből adódó sajátosságait.

Biztosítják a gyermekek számára az egyéni élmények megosztásának lehetőségét, interaktív kommunikációs lehetőségeket teremtenek. 

Olyan szokásrendszert építenek ki, amelyben a gyermekek megtanulják az egymásra figyelést, egymás közlendőjének türelmes meghallgatását.
Tudatos értékközvetítő tevékenységet végeznek, nyitottak a különböző kultúrák elfogadására. Empátiával fordulnak a különböző társadalmi rétegekből érkező gyermekekhez, ezt képesek közvetíteni a gyermekcsoport felé.


	Hogyan jelenik meg a közösségfejlesztés a pedagógiai munkájában? / helyzetek teremtése, eszközök, a gyermekek óvodai és óvodán kívül szerzett tevékenységeiben.
	· Az együttműködést, közösségi kapcsolatokat és érzelmeket erősítő helyzeteket teremt, módszereket alkalmaz az óvodai és az óvodán kívüli tevékenységek során.

· Az együttműködés kommunikáció elősegítésére követendő mintát mutat a gyermekek és szülők számára, a digitális eszközök funkcionális használata terén.


	A közösségi kapcsolatokat erősítő, változatos, élményeket nyújtó programokat, tevékenységeket biztosítanak a gyermeknek az óvodában és az óvodán kívül is (kirándulások, sportversenyek, intézményi rendezvények, stb.).

A csoportközösség, a szülői együttműködés erősítése érdekében óvodapedagógusaink használják az online csatornákat, élnek az információk digitális formában történő közvetítésével, a közösen megélt ünnepek, programok fotóinak megosztásával erősítik az óvoda-család kapcsolatát.

	Melyek azok a probléma megoldási és konfliktus kezelési stratégiák amelyeket sikeresen alkalmaz? 
	· Csoportjában tudatosan alkalmazza a konfliktus megelőzés módszereit, pl. a közös szabályalakítást, az értékelési szempontok tudatosítását, a pozitív példák megerősítését a következetességet.
· A csoportjában felmerülő konfliktusokat és azok okait felismeri és helyesen értelmezi és hatékonyan kezeli, konfliktus helyzetben a gyermekeket a konfliktusok kompromisszumos megoldására ösztönzi. 
	Óvodapedagógusaink felismerik és helyesen alkalmazzák a konfliktusok megelőzésének, megoldásának módjait, előtérbe helyezik az egymás közötti konfliktus megoldásokat, csak akkor avatkoznak be, ha szükséges.

A gyermekekkel közösen alakítják ki a csoport szokásrendszerét, amelyeket utána következetesen betartatnak. A helyes viselkedési szokásokat erősítik, pozitív példaként emelik ki a szabályokat, normákat betartani képes gyermekeket.

A gyermekek egyéni pozitív tulajdonságait erősítik.

	6. A pedagógiai folyamatok és a gyermekek személyiségfejlődésének folyamatos értékelése, elemzése

	Önértékelési szempontok
	Általános elvárások
	Intézményünk elvárásai

	Milyen ellenőrzési és értékelési formákat alkalmaz?
	· Gazdag értékelési eszköztárral rendelkezik, melyből a gyermekek életkori sajátosságainak figyelembevételével tudatosan választja ki a leginkább megfelelőt.

· Visszajelzései, értékelései világosak, egyértelműek, a konkrét cselekvésre, teljesítményre vonatkoznak.
	Óvodapedagógusaink ismerik és alkalmazzák az értékelés hatékony módjait, szóban, és a metakommunikáció eszközeivel a gyermekek egyéni, konkrét eredményeit emelik ki. Kerülik a sablonos értékelést, a pozitív megerősítésre törekszenek.

Értékeléskor egyértelműen, világosan, a gyermekek számára érthető, befogadható módon fogalmaznak.



	Mennyire támogató, fejlesztő szándékú az értékelése?
	· Az egyéni képességekhez viszonyítva értékeli a teljesítményeket, törekszik a folyamatos pozitív visszajelzésekre.

· Értékeléseivel, visszajelzéseivel a gyermekek fejlődést segíti.

· Képes önállóan a gyermekek tevékenységének megfigyeléséből, produktumaik értékeléséből kapott adatokat reálisan elemezni, értékelni, és belőlük kiindulva a fejlesztésre vonatkozó tervét elkészíteni, módosítani.

	A gyermekeket egyéni képességeik alapján értékelik, minden gyermekben képesek felfedezni a pozitív tulajdonságokat, képességeket. Erősítik a „képes vagyok rá” élményét, amely a gyermekek fejlődését szolgálja.

A gyermekek folyamatos megfigyelése és a mérési eredmények tükrében megállapítják a fejlettségi mutatókat, a fejlesztendő részképességekre egyéni terveket készítenek, amelyet tudatosan hajtanak végre a meghatározott időintervallumban. Az eredményeket írásban rögzítik, ha szükséges újratervezik a feladatokat a sikeres fejlesztés érdekében.

	Milyen visszajelzéseket ad a gyermekeknek? Visszajelzései támogatják- e a gyermekek önértékelésének fejlődését?
	· Pedagógiai munkájában olyan munkaformák és módszerek alkalmazására törekszik, melyek alkalmasak az önellenőrzésre, önértékelésre.
	A gyermeki önállóság fejlődését elősegítik a sorrendiség és a szükséges mozdulatok, technikák gyakorlásával, többcsatornás megerősítéssel (folyamatábrák, szimbólumok, jelek, fotók alkalmazása), amelyek lehetőséget biztosítanak a gyermekeknek az önellenőrzésre, önértékelésre. 

Az óvónők által biztosított tevékenységek igazodnak a gyermekek életkori és egyéni sajátosságaikhoz, magukban rejtik a sikeres megvalósítás lehetőségét, ami a gyermekek pozitív önértékelését segítik elő.

	7. Kommunikáció, szakmai együttműködés, probléma megoldás

	Önértékelési szempontok
	Általános elvárások
	Intézményünk elvárásai

	Szakmai és nyelvi szempontból igényes- e a nyelv használata?
	· Munkája során érethetően és a pedagógiai céljainak megfelelően kommunikál.
	Óvodapedagógusaink a napi tevékenységek, folyamatok során a szakmai és nyelvi szempontoknak megfelelően, a gyermekek számára érthetően kommunikálnak, ezzel is segítik pedagógiai céljaik megvalósulását.



	Milyen a gyermekekkel a kommunikációja, együttműködése?
	· Kommunikációját minden partnerrel a kölcsönösség és a konstruktivitás jellemzi.

· A gyermekek szabad játékához és különböző tevékenységeihez nyugodt kommunikációs teret és ehhez kedvező feltételeket alakít ki.

· Tudatosan ösztönzi a gyermekek egyéni és egymás közötti kommunikációját.
	Kommunikációjuk a partnerekkel egyenrangú, építő jellegű, a beszélgetéseket a konstruktivitás jellemzi, amelyek a gyermekek érdekeit szolgálják.  
Megteremtik azt a nyugodt légkört, amely lehetőséget biztosít a gyermekek tevékenységeihez, kommunikációjához. Személyes példaadással ösztönzik a gyermekeket a kulturált kommunikáció formáira.

	Milyen módon működik együtt az óvoda pedagógusokkal és a pedagógiai munkát segítő más felnőttekkel a pedagógiai folyamatban?
	· A kapcsolattartás formái és az együttműködés során használja az infokommunikációs eszközöket és a különböző online csatornákat.

· A gyermekek érdekében önállóan tudatosan és kezdeményezően együttműködik a kollégákkal, a szülőkkel, a szakmai partnerekkel, szervezetetekkel.

· A szakmai munkaközösség munkájában kezdeményezően és aktívan részt vállal. Együttműködik pedagógus társaival, különböző pedagógiai eljárások és programok megvalósításában.
	Óvodapedagógusaink napi kapcsolatban állnak egymással és a pedagógiai munkát segítő más felnőttekkel, az együttműködés során szükség szerint használják az infokommunikációs eszközöket és az online csatornákat.
Együttműködésükre a szakmai tudatosság és a kezdeményező képesség a jellemző, a gyermekek érdekében kapcsolatokat tart fenn közvetlen és közvetett partnerekkel. 

Az óvodánkban dolgozó óvodapedagógusok aktívan részt vesznek a munkaközösségek munkájában, ötleteikkel, azok megvalósításával elősegítik az innovációs elképzelések megvalósulását. Képesek hatékonyan együtt működni a különböző pedagógiai eljárások és programok kidolgozásában és végrehajtásában.

	Reális önismerettel rendelkezik- e? Jellemző- e rá a reflektív szemlélet, hogyan fogadja a visszajelzéseket, képes- e önreflexióra, képes- e önfejlesztésre?
	· A megbeszéléseken, a vitákban az értekezleteken rendszeresen kifejti szakmai álláspontját, a vitákban képes másokat meggyőzni és ő maga is meggyőzhető.

· Óvodai tevékenységei során felmerülő, kapott feladatait, problémáit önállóan a szervezet működési rendszerének megfelelő módon kezeli, intézi.

· Nyitott a szülő, a gyermek, az intézményvezető, kollégák, a szaktanácsadó visszajelzéseire, felhasználja őket szakmai fejlődése érdekében.
	Minden óvodapedagógusunk aktív tagja a nevelőtestületnek, hozzászólásaikkal, ötleteikkel, hozzájárulnak az óvoda nevelőmunkájának fejlesztéséhez, az intézmény presztízsének növeléséhez.

Óvodapedagógusaink képesek az óvodai tevékenységek során felmerülő vagy kapott feladatokat önállóan végrehajtani, a problémahelyzeteket a szervezet működési rendszerének megfelelően kezelni.
Nyitottak a szülők, gyermekek, az intézmény vezetése és a kollégák visszajelzéseire, azokat felhasználják, beépítik a további munkájukba szakmai fejlődésük érdekében.

	8. Elkötelezettség és szakmai felelősségvállalás a szakmai fejlődésért.

	Önértékelési szempontok
	Általános elvárások
	Intézményünk elvárásai

	Saját magára vonatkozóan hogyan érvényesíti a folyamatos értékelés, fejlődés, továbblépés igényét?
	· Saját pedagógiai gyakorlatát, folyamatosan elemzi és fejleszti.

· Tudatosan fejleszti pedagógiai kommunikációját.
· Tisztában van szakmai felkészültségével, személyiségének sajátosságaival, és képes alkalmazkodni a szerep elvárásokhoz.


	Érdeklődési körüknek és az intézményi igényeknek megfelelő szakmai képzéseken való részvétellel, folyamatos önképzéssel fejlesztik saját pedagógiai gyakorlatukat. Szakvéleményekhez a folyamatosan bővülő szakkifejezéseket használják. Az intézmény jeles napjairól, rendezvényekről, eseményekről a helyi sajtóban publikációt jelentetnek meg.

Reálisan látják értékeit, fejlesztésre váró hiányosságaikat.

Minden élethelyzetben hitelesen képviselik hivatásukat, viselkedésük példaértékű a közösségen belül.

	Mennyire tájékozott pedagógiai kérdésekben, hogyan követi a szakmában történteket?
	· Rendszeresen tájékozódik a pedagógia tudományára és az óvodapedagógiára vonatkozó legújabb eredményekről, kihasználja a továbbképzési lehetőségeket.

· Rendszeresen tájékozódik az óvodai nevelést képességfejlesztést támogató digitális technológiai eszközökről, és lehetőség szerint alkalmazza is azokat.

· Aktív résztvevője az online megvalósuló szakmai együttműködéseknek.

· Élő szakmai kapcsolatrendszert alakít ki az intézményen kívül is.
	Pedagógiai folyóiratokból, szakkönyvekből, szakmai fórumokon, értekezleteken, belső hospitálásokon, továbbképzéseken bővítik ismereteiket. 
Digitális taneszközök alkalmazásának óvodai lehetőségeiről tájékozódnak, ismereteiket tanfolyamokon bővítik, szükség szerint munkájukban alkalmazzák.

Munkájuk során felhasználják az online szakmai együttműködés lehetőségeit, ismerik és használják az őket érintő, érdeklő információs csatornákat. 
Konferenciákon való részvétellel, egyesületi tagsággal erősítik meg szakmai együttműködésüket.



	Hogyan nyilvánul meg kezdeményező képessége, felelősségvállalása a munkájában?
	· Munkájában alkalmaz új módszereket, tudományos eredményeket.

· Részt vesz intézményi innovációban, pályázatokban, kutatásban.
	A különböző témájú képzéseken, tanfolyamokon megismert új módszereket alkalmazzák, a tudományos eredményeket felhasználják, mindenkor az adott szituációnak megfelelően kombinálják.
Tudatosan figyelik a pályázati kiírásokat. Kihasználják a pályázatok nyújtotta lehetőségeket. Pályázatokban való részvétellel pénzügyi forrásokhoz, eredményekhez, sikerekhez juttatják intézményüket. Intézményi innovációk kidolgozásában, megvalósításában aktívan részt vesznek.

